Hashim Amla tree uit internasionale krieketHashim Amla (Foto GB Jordaan) Die Protea-kolwer Hashim Amla het Donderdag sy uittrede uit internasionale krieket aangekondig. Amla sluit sy internasionale loopbaan van 15 jaar af as Suid-Afrika se tweede hoogste lopiemaker in toetskrieket, kort op die hakke van Jacques Kallis. Hy is ook die derde hoogste lopiemaker in eendagkrieket net ná Kallis en AB de Villiers. Amla is die enigste Suid-Afrikaner wat 300 in toetskrieket behaal het en het in sy loopbaan sy hoogste tellings teen Engeland, Indië en die Wes-Indiese Eilande aangeteken. “Ek het baie lesse geleer op hierdie ongelooflike rit, het baie vriende gemaak en die belangrikste: Ek het in die liefde van ŉ broederskap gedeel,” het Amla in ŉ verklaring gesê.